**Техническа спецификация за изпълнение на обществената поръчка**

“Регионално депо за неопасни, инертни и опасни отпадъци за общините Русе, Ветово, Иваново, Сливо поле и Тутракан” е изградено върху площ от 292,4 дка общинска земя, от които 25,4 дка са отредени за клетки за опасни отпадъци. Площадката на депото се намира в местността “Под Ормана”, източно от град Русе, на около 2 450 м от последните жилищни квартали на града и на около 2 500 м западно от село Николово.

На територията на депото са изградени:

 - 3 броя клетки (клетка І, ІІ и ІІІ) за неопасни отпадъци, в които е предвидено да се депонират съвместно битови и производствени отпадъци, които нямат опасни свойства;

- 2 броя клетки за инертни отпадъци (клетка VІ и VІІ) и

- 2 броя клетки за опасни отпадъци.

В границите на площадката на депото има свободни терени, предвидени за изграждане още 2 броя клетки за неопасни отпадъци (клетки ІV и V), както и на клетки за опасни отпадъци.

На площадката на депото са изградени следните сгради и съоръжения: контролно-пропускателен пункт (КПП) и електронна везна; дизелагрегат; трафопост; автомивка за измиване колелата на автомобилите; мивка за измиване на контейнерите; каломаслоуловител; Пречиствателна станция за отпадъчни води (инфилтрат); ремонтна работилница; Сондажен кладенец и резервоар за техническа вода; стопанска сграда (гараж); модулна станция за светли горива с вместимост 5 м3.

 Клетките за неопасни отпадъци представляват ями, оформени чрез изкопаване на съществуващия терен и откоси с наклон 1:3. Отделните клетки са разделени с насипна стена, изпълнена чрез насипване на льос. Дъното и откосите на клетките са оформени като основата е уплътнена чрез валиране с валяк; върху уплътнената основа е изпълнен минерален запечатващ пласт от льосоцимент. Положена е изолационна геомембрана от полиетилен висока плътност (ПЕВП) и защитен слой от геотекстил върху нея.

 В клетките е положен дренажен слой от промита речна баластра с размери 5-60 мм и дебелина 50 см върху дъното и 30 см върху откосите.

 Клетките за опасни отпадъци са разположени в югоизточния край на площадката върху площ 25 400 м2. Клетките за опасни отпадъци са две, всяка от тях с размери: дължина 56 м, широчина 15 м и дълбочина 2,8 м. Дъното на клетките е изпълнено от 30 см бетонова настилка, а стените им са изградени със сулфатоустойчив цимент с дебелина 30 см. Дъното и стените на клетките са изолирани с геомембрана 2,5 мм ПЕВП и защитен геотекстил.

 Инфилтратът (водите, които се просмукват през тялото на депото) от клетките за неопасни и инертни отпадъци се улавят и отвеждат към пречиствателна станция за отпадъчни води, изградена на територията на депото. След пречистването им водите се заустват в колектор на “Дунарит” АД.

 Около депото е изградена охранителна канавка, която отвежда дъждовните води извън територията на площадката; същите заустват в сухо дере.

Газовите емисии, образувани при анаеробните процеси на биоразграждане на отпадъците, депонирани в клетките за неопасни отпадъци, ще се улавят и отвеждат до инсталация за изгаряне на биогаз посредством газоотвеждаща система. Биогазът ще се изгаря в топлоизолирана високотемпературна горелка (горивна камера). Инсталацията за изгаряне на биогаза е произведена от HAASE Energietechnik, Германия. Същата ще започне да се експлоатира след изграждане на газоотвеждаща система на първата запълнена клетка за неопасни отпадъци. Биогазът, постъпващ в инсталацията за изгаряне на биогаз, ще се изгаря на открит факел.

Всяка от клетките представлява стоманобетонова вана с размери 56,00/15,00 м и дълбочина 2,80 м, като се изгражда и бетонов борд с височина 0,50 м. По дъното и стените е изпълнена изолация, защитна геомембрана с дебелина 2,5 мм и геотекстил. По дъното върху геомембраната е изпълнена армирана стоманобетонна плоча. Стените и покрива на надземната част на клетките са метални. След запълване с отпадъци и полагане на горния пласт геомембрана, надземната метална част ще се демонтира. Същата конструкция ще се ползва за бъдещи клетки за опасни отпадъци.

В едната от клетките ще се съхраняват временно луминесцентните лампи от демонтажа на уличното осветление и опасни отпадъци от аварийни ситуации – инцидентни разливи, замърсени почви и др. На покривната конструкция на сградата над помещението за складиране е предвиден ел. телфер 500 кг за разтоварване и подреждане на тръбите с луминесцентните лампи. В останалата част на същата клетка ще се депонират в подходящи опаковки опасни отпадъци от аварийни ситуации.

Разтоварването на опасните отпадъци ще става посредством предвидения ел.телфер, а подреждането на опакованите опасни отпадъци ще става с електрокар с повдигач.

Експлоатацията и стопанисването на регионалното депо следва да се осъществява при спазване изискванията на *Закона за управление на отпадъците* *(Обн., ДВ,* *бр. 53* *от 13.07.2012 г., в сила от 13.07.2012 г., изм., бр. 66 от 26.07.2013 г., в сила от 26.07.2013 г.; изм. с* *Решение № 11* *от 10.07.2014 г. на КС на РБ -* *бр. 61* *от 25.07.2014 г.; бр. 98 от 28.11.2014 г., в сила от 28.11.2014 г., бр. 14 от 20.02.2015 г.)*, *Наредба № 6/27.08.2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци (*обн., ДВ, бр. 80 от 13.09.2013 г., в сила от 13.09.2013 г*.),* Наръчник за експлоатация на депото, *Наредба № 1/04.06.2014 г. за реда и образците, по които се предоставя информация за дейностите по отпадъците, както и реда за водене на публичните регистри. (обн. ДВ бр.51 от 20.06.2014 г., в сила от 03.06. 2014 г.)* и други нормативни актове. Операторът следва да спазва всички условия на Комплексно разрешително № 181-Н1/2010 или неговите изменения/допълнения.

**1. ОЧАКВАНО КОЛИЧЕСТВО НА ОТПАДЪЦИТЕ, КОИТО ЩЕ СЕ ПРИЕМАТ ЗА ОБЕЗВРЕЖДАНЕ НА ТЕРИТОРИЯТА НА ПЛОЩАДКАТА. ВИДОВЕ ДЕЙНОСТИ**

Количеството на отпадъците, които са обезвреждани на територията на площадката на регионалното депо за периода 2016- 2019 година е както следва:

Таблица № 1 Количеството депонирани отпадъци на „Регионално депо – Русе” през 2016 г., 2017 г. и 2018 г. и 2019 г.

|  |  |  |  |
| --- | --- | --- | --- |
| **Година** | **Отпадъци, обезвредени в клетка за****неопасни отпадъци, в т.ч. земни маси,****т/г** | **Отпадъци, обезвредени в клетки за инертни отпадъци,****т/г** | **Общо депонирани отпадъци,****т/г** |
| 2016 | 83 963,54 | 573,74 | 84 537,28 |
| 2017 | 87 941,60 | 908,22 | 88 849,82 |
| 2018 | 93 960,72 | 1 884,54 | 95 845,26 |
| 2019\* | 36 531,30 | 700,94 | 37 232,24 |
| **Общо**  | **302 397,16** | **4 067,44** | **306 464,60** |

(\*до 31.05.2019 г.)

Таблица № 2 Количество битови отпадъци, депонирани на територията на Регионално депо – Русе от организирано сметосъбиране, по общини

|  |  |  |  |  |
| --- | --- | --- | --- | --- |
| **Община** | **2016 г.****тон/г.** | **2017 г.****тон/г.** | **2018 г.****тон/г.** | **2019 г., тон/г.****(до 31.05.)** |
| Русе | 52 746,78 | 54 285,14 | 54 315,80 | 21 128,26 |
| Иваново | 4 218,50 | 4 705,24 | 4 402,78 | 1 301,70 |
| Сливо поле | 3 218,36 | 3 581,34 | 3 641,86 | 1 485,32 |
| Тутракан | 5 317,46 | 5 693,96 | 5 423,76 | 2 036,46 |
| Ветово | 1 160,40 | 1 456,16 | 2 099,14 | 752,02 |

Забележка: точността на монтираната към момента на обявяване на обществената поръчка електронна везна е 20 кг. В случаи на повредата й за определяне на количеството на постъпващите на територията на площадката отпадъци се използват изчислителни методи и усредняване, поради което данните в горните таблици са представени с такава точност.

На територията на депото се разрешава извършването на следните видове дейности:

* Обезвреждане на битови и производствени отпадъци, които нямат опасни свойства, в специално изградени клетки за неопасни отпадъци;
* Обезвреждане на строителни отпадъци в специално изградени клетки за инертни отпадъци;
* Обезвреждане на опасни отпадъци в специално изградени клетки за опасни отпадъци;
* Операция по обезвреждане, обозначена с код D 15 (съхраняване до извършване на която и да е от операциите по обезвреждане) на херметически затворени и обезопасени за компонентите на околната среда стоманобетонови кубове с обезвредени в тях опасни отпадъци;
* Операция по оползотворяване, обозначена с код R13 (съхраняване на отпадъци до извършване на която и да е от операциите по оползотворяване), освен временното съхраняване до събирането им от мястото на образуване).
* Други видове дейности съобразно условията на КР № 181-Н1/2010.

 **2. БРОЙ РАБОТНИ ДНИ И ОСИГУРЯВАНЕ НА ОХРАНА НА ПЛОЩАДКАТА.**

 Необходимо е да се осигури заключване на входа на депото в извънработно време, денонощна охрана за ограничаване на свободния достъп до територията на площадката и предотвратяване на нерегламентирано изхвърляне на отпадъци на депото, което е за сметка на изпълнителя.

Регионално депо – Русе работи целогодишно – 365 дни в годината, по 16 часа на ден.

**3. ТЕХНОЛОГИЯ НА ЕКСПЛОАТАЦИЯ НА ДЕПОТО**

Дейностите по приемането и депонирането на неопасни отпадъци се извършват в следния технологичен ред:

- Приемане на отпадъците на територията на площадката, включващо визуален конрол на отпадъците (ако е технологично възможно);

* Транспортиране на отпадъците на територията на депото до определено от оператора място;
* Разтоварване на отпадъците на определено от оператора място и визуален контрол на вида на отпадъците;
* Разстилане и пресоване на отпадъците;
* Полагане на ежедневно и междинно запръстяване;
* Изграждане на вертикални газоотвеждащи кладенци успоредно с депонирането на отпадъците след запълване на първия работен хоризонт;

 От датата на изграждане на газоотвеждащата система на първата запълнена с отпадъци клетка събраните газове ще се отвеждат от тялото на депото за последващо изгаряне в инсталацията за изгаряне на биогаз. Изгарянето на биогаза ще бъде на открит факел.

Технологията за експлоатация на съоръжението включва изисквания относно:

А) Прием на отпадъците;

Б) Транспортиране на отпадъците;

В) Разтоварване и контрол на отпадъците;

Г) Пресоване на отпадъците;

Д) Ежедневно и междинно покритие;

Е) Изграждане на вертикални газоотвеждащи кладенци;

Ж) Временно покритие и Система за повърхностно покритие;

З) Управление на инфилтрата; Управление на отпадъчните води; Управление на сметищните газове;

И) Мониторинг и контрол.

А) ПРИЕМ НА ОТПАДЪЦИ

 На територията на площадката се приемат само отпадъци, разрешени за приемане съгласно условията на действащото комплексно разрешително, придружени с цялата необходима и придружаваща отпадъците документация.

Преди приемане на опасни отпадъци на територията на площадката задължително се иска писменото становище на Община Русе.

Преди приемане на отпадъците или по време на първата доставка, операторът трябва да разполага с информация от основното охарактеризиране на отпадъците в съответствие с т.1.1., Раздел 1, Част І на Приложение № 1 от *Наредба № 6/27.08.2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци (*обн., ДВ, бр. 80 от 13.09.2013 г., в сила от 13.09.2013 г*.),*, в това число:

* информация за произхода на отпадъците и процеса, в резултат на който се образуват;
* данни за състава, свойствата на отпадъците и поведението им при излужване;
* резултатите от изпитване, които да доказват, че отпадъците отговарят на критериите за приемане, установени в Глава втора, Раздел ІІІ на *Наредба № 6/27.08.2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци (*обн., ДВ, бр. 80 от 13.09.2013 г., в сила от 13.09.2013 г*.),*. и Част I на Приложение № 1 от същата наредба и може да бъдат приети на депото;
* границите на изменение на състава и свойствата за отпадъците, които се образуват редовно от един и същи процес, както и ключовите параметри, които трябва да се изпитват при установяване на съответствието;
* описание на извършеното предварително третиране на отпадъците преди депонирането им или посочване на причините, поради които предварителното третиране не е извършено.

Отпадъци приемливи за приемане на територията на депото

На територията на „Регионално депо за неопасни, инертни и опасни отпадъци за общините Русе, Ветово, Иваново Сливо поле и Тутракан“ не се разрешава да извършва операция по обезвреждане, обозначена с код D5 (специално проектирани депа) на:

 - течни отпадъци;

 - отпадъци, определени НАРЕДБА № 2 от 23.07.2014 г. за класификация на отпадъците издадена от министъра на околната среда и водите и министъра на здравеопазването, обн., ДВ, бр. 66 като експлозивни, корозивни, оксидиращи, леснозапалими или запалими;

- болнични и други клинични отпадъци от хуманното и ветеринарното здравеопазване и/или свързана с тях изследователска дейност, които с НАРЕДБА № 2 от 23.07.2014 г. за класификация на отпадъците издадена от министъра на околната среда и водите и министъра на здравеопазването, обн., ДВ, бр. 66 са класифицирани като инфекциозни;

- излезли от употреба гуми, с изключение на велосипедни гуми и гуми с външен диаметър над 1400 мм, в т.ч.:

* + - а) цели гуми - без тези, които се влагат като материал в строителството на депа;
		- б) нарязани гуми;

- отпадъци, които не удовлетворяват критериите за приемане на отпадъци на депа съгласно приложение № 1 на *Наредба № 6/27.08.2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци (*обн., ДВ, бр. 80 от 13.09.2013 г., в сила от 13.09.2013 г*.).*

Заедно с първата доставка, притежателят на отпадъците (лице, което е образувало отпадъка или лицето, което го транспортира) представя следната придружаваща отпадъците документация:

* данни за притежателя на отпадъците (име, адрес, тел., лице за контакти и др.);
* код и наименование на отпадъците, съгласно Приложение № 1 от НАРЕДБА № 2 от 23.07.2014 г. за класификация на отпадъците издадена от министъра на околната среда и водите и министъра на здравеопазването, обн., ДВ, бр. 66 , който съответства на заверения Работен лист за класификация на отпадъка;
* произход на отпадъците - вид на технологичния процес, в резултат от който се образуват отпадъците;
* регистрационен номер на превозното средство, извършващо транспортиране на отпадъците;
* описание на основния състав на отпадъците;
* количество на отпадъците.

За транспортните средства, извършващи често доставка на отпадъци за обезвреждане, се издават магнитни карти за електронна идентификация.

Доставка на големи количества

В случай на доставка на по-големи количества отпадъци, управителя на депото трябва да бъде уведомен предварително.

Приемането на отпадъците, постъпващи на територията на депото включва:

* проверка на придружаващата отпадъците документация, както следва:
* данни за притежателя на отпадъците (име, адрес, тел., лице за контакти и др.);
* код и наименование на отпадъците, съгласно Приложение № 1 от Наредба № 2 за класификация на отпадъците, който съответства на заверения Работен лист за класификация на отпадъка;
* произход на отпадъците - вид на технологичния процес, в резултат от който се образуват отпадъците;
* описание на основния състав на отпадъците;
* визуална проверка на отпадъците и проверка с бързи методи за изпитване, с оглед установяване:
	+ на съответствието на отпадъка с представената документация и
	+ че отпадъците са същите, които са обект на основното охарактеризиране и изпитването за установяване на съответствието;
* вземане на представителни проби от отпадъците и изпитване за установяване на съответствието с резултатите от основното охарактеризиране на отпадъците;
* измерване с електронна везна и регистрация по електронен път на количеството на приеманите отпадъци, вида и номера на транспортното средство, превозващо отпадъка и притежателя на отпадъка; отразяване в “Отчетната книга” оформена по реда на НАРЕДБА № 1 от 4.06.2014 г. за реда и образците, по които се предоставя информация за дейностите по отпадъците, както и реда за водене на публични регистри;
* писмено потвърждаване приемането на всяка доставка отпадъци;
* незабавно уведомяване на РИОСВ-Русе за направен отказ за приемане на отпадъци, когато същите не могат да бъдат приети на депото или отпадъците са предмет на трансграничен внос.

Преди приемането на строителни, производствени и опасни отпадъци на територията на депото се сключва договор за приемо-предаване на отпадъците.

Архивите за всички данни относно приема и транспортирането на отпадъците до и от депото се регистрират в софтуерната система за данни, свързана с електронната везна. Операторът на електронната везна и регистрационната система са отговорни за въвеждането и съхранение на данни за отпадъците. Входящите данни включват:

* Дата и час на пристигане на отпадъците в депото.
* Данни за лицето, извършващо превоз на отпадъците:
1. Име, адрес, телефон, имена на управителя;
2. Регистрационен номер на превозното средства, превозващо отпадъка.

 Ако отпадъците се доставят с камиони, които не притежават регистрационна карта, гореспоменатите данни ще бъдат записвани ръчно.

Претегляне и регистриране на отпадъците

Всички входящи и изходящи превозни средства, транспортиращи отпадъци, преминават през електронна везна, претеглят се и се ригистрират от оператора. Данните от процедурата по претеглянето (включително данните за отхвърлените отпадъци и отпадъците транспортирани извън депото) се записва в база данни.

В началото на всеки месец управителя на депото представя справка в Община Русе за количеството и вида на обезвредените през предходния месец отпадъци.

Отказ за приемане на отпадъци

Операторът може да откаже приемането на отпадъци на територията на депото в случай, че:

* отпадъците не са придружени от необходимата документация;
* отпадъците не отговарят на критериите за приемане на депа;
* има съмнение относно идентичността на документите и вида на приетите отпадъци;
* по време на разтоварването на отпадъците на определено от оператора място се установи, че приетите отпадъци не съответстват на вида на отпадъците, посочен в документацията;
* комплексното разрешително не му дава право съответен вид отпадък да бъде приеман за обезвреждане;
* отпадъците са предмет на трансграничен внос и др.

Когато се констатира, че отпадъците не могат да бъдат приети за депониране и същите все още се намират в транспортното средство, осъществило доставката, водача ще бъде задължен да върне отпадъците на притежателя им. Последният може да извърши предварително третиране (например сортиране) с цел да приведе отпадъците в съответствие с критериите за прием на отпадъците, съгласно изискванията на приложение № 1 към *Наредба № 6/27.08.2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци (*обн., ДВ, бр. 80 от 13.09.2013 г., в сила от 13.09.2013 г*.).*

Когато се констатира, че отпадъците не могат да бъдат приети за депониране, а последните вече са разтоварени в клетката, но все още не са компактирани и запръстени, отпадъците се натоварват обратно в транспортно средства и се връщат на притежателя на отпадъците, за негова сметка.

В случай, че натоварването на отпадъците обратно в транспортното средство е невъзможно (например при доставяне на отпадъците в закрити камиони или специализирани сметосъбиращи автомобили) тогава отпадъците се натоварват в открит макси-контейнер или друго подходящо превозно средство и се връщат на притежателя отпадъците, за негова сметка.

Ако се налага извършването на по-подробен анализ преди окончателното приемане или отхвърляне, временно отхвърления товар с отпадъците ще бъде върнат на притежателя на отпадъците за съхранение докато не бъде взето окончателно решение.

Всички случаи на временно и окончателно отхвърляне приемането на отпадъци, се регистрират в “Регистъра за отчети на депото”.

В случай на направен отказ за приемане на отпадъци, когато същите не могат да бъдат приети на депото или отпадъците са предмет на трансграничен внос, операторът незабавно уведомява РИОСВ-Русе.

Доставчик на отпадъци, който напуска инсталацията

За отпадъците, които съответстват на изискванията за прием на отпадъци, и са били разтоварени на територията на депото, водача на превозното средство получава потвърждение за доставката (кантарна бележка). В кантарната бележка се отразяват данни за вида и количество (в тонове) на депонираните отпадъци; данни за притежателя на отпадъка; номера на транспортното средство и датата на приемане на отпадъка. Всички превозни средства, които напускат района на съоръжението се инспектират и при необходимост почистват в автомивката за гуми на камиони, намираща се в зоната за прием на депото.

Б. ТРАНСПОРТИРАНЕ НА ОТПАДЪЦИТЕ

Трафик

След осъществяването на визуален контрол на отпадъците и регистрацията на входа, оператора на електронната везна упътва водача на превозното средство до мястото (клетката), където отпадъците да се разтоварят.

На територията на депото са налични указателни табели и пътна маркировка, които упътват водачите на камионите да достигат клетките, съгласно отразените инструкции.

Общият правилник за движение по пътищата е валиден и на територията на инсталацията. Ограничението на скоростта за всички превозни средства е 30 км/ч.

Водачите на камионите по всяко време трябва да съблюдават изискванията и инструкциите на персонала, работещ на депото.

Временни пътища

Не се разрешава преминаването на каквито и да било превозни средства директно върху дренажния слой в клетките или по междинните насипи. Изградени са и се поддържат рампи за достъп и временни пътища над насипите и дренажния слой с минимална дебелина от 0,5 м, гарантираща минимално разстояние между полимерния слой и колелата на машината от 1,0 м.

Персоналът изгражда и поддържа рампи за достъп и временни пътища, намиращи се над отпадъците, които вече са били депонирани в клетките, които ще гарантират безопасния достъп на камионите, осъществяващи доставките с цел извършване на разтоварване в клетките. Пътищата могат да бъдат изградени чрез използването на чакъл и/или камък, трошени минерални отломки от строителни отпадъци или отпадъци, получени при разрушаване, или подвижни плочи от бетон или стомана. Дебелината на пресованите отпадъци под временните пътища трябва да бъде поне 2.5 м.

В. РАЗТОВАРВАНЕ И КОНТРОЛ НА ОТПАДЪЦИТЕ

Първоначалният слой отпадъци се полага внимателно за да не се увреди дренажния слой и долният изолиращ екран на клетката. До достигане на тази дебелина не се извършва пресоване на отпадъците с компактор. След достигане на тази дебелина отпадъците се изтласкват с булдозер или челен товарач, които ги разстилат на дебелина, не превишаваща 0,5 метра. Отпадъците се раздробяват и пресоват чрез 4-5 преминавания на пресоващата машина.

Когато камионът, осъществяващ доставката, пристигне при клетката за разтоварване, оператора на разстилащата машина указва на водача на транспортното средство точното място за разтоварване на отпадъците.

След разтоварване на отпадъците на указаното място операторът извършва визуална инспекция за съответствие на отпадъците с изискванията за видовете и състава на отпадъците, които могат да бъдат приемани от депото, както и за съответствието на отпадъците с придружаващата ги документация, преди отпадъците да бъдат компактирани. Превозното средство, осъществило доставката на отпадъците, няма право да напуска клетката, в която последните са разтоварени, преди окончателното приемане или отхвърляне на отпадъците.

В случай на отказ на приемане на отпадъци последните се натоварват обратно в транспортното средство и се връщат на притежателя им.

В случай, че обратното натоварване на отпадъците в транспортното средство се окаже невъзможно (например, когато отпадъците са били доставени със закрити камиони или специализирани сметосъбиращи автомобили), тогава отпадъците се натоварват в открит макси-контейнер и се връщат на притежателя им, за негова сметка.

 При липса на нередности превозното средство напуска депото като получава документ (кантарна бележка), в който минимум са посочени посочен вида и количеството на депонирания отпадък, датата на прием на отпадъка и номера на превозното средство.

Отпадъците следва да се считат за приети само след получаване на кантарна бележка.

Г. ПРЕСОВАНЕ НА ОТПАДЪЦИТЕ

Пресоващата машина и превозните средства, разтоварващи отпадъци в клетката, при каквито и да било обстоятелства не могат да преминават направо през дренажния слой, намиращ се на дъното или по вътрешните скатове на клетките, защото това би могло да доведе до повреждането на дренажните тръби или на полимерната обшивка. Поради това първоначален слой от отпадъци с фина структура, без големи предмети (по-дълги от 1 м), твърди или остри предмети, които биха могли да перфорират пластмасовата мембрана, ще бъде положен преди извършването на каквото и да било пресоване на отпадъците. Първоначалният слой отпадъци се полага с булдозер или пресоваща машина чрез разстилане и преминаване по вече положените отпадъци "преминаване отгоре" – не с тласкане – в единичен слой с приблизителна височина 2,5 м преди осъществяване на пресоването.

Първият слой се покрива с дневно или междинно покритие, виж описанието по-долу. След полагане на първият слой отпадъци се полагат и следващите пластове посредством компактор или булдозер, които изтласкват разтоварените отпадъци до крайното им местоположение в клетките и ги разстилат на слой с дебелина, която няма да превишава 0,5 м. Отпадъците се раздробяват и пресоват чрез 3-5 преминавания на пресоващата машина.

Пресованите слоеве отпадъци се полагат под наклон, за да улесняват оттичането на повърхностните води и за свеждане до минимум на общата открита площ на непокритите отпадъци по време на експлоатация на клетката на неопасни отпадъци.

*Противодействие на просмукване и преливане на инфилтрат:*

Независимо от избраната техника за полагане, операторът на депото гарантира, че нито по време на запълване капацитета на клетките, нито след полагане на междинното, временно или крайно покритие няма да възникне просмукване или преливане на инфилтрата, което би могло да доведе до замърсяване компонентите на околната среда.

*Специални мерки*

На операторите на компактиращата и разстилаща машини, както и превозните средства, разтоварващи отпадъци в клетките за неопасни отпадъци, се обръща специално внимание да не повреждат кладенците за събиране на газ или други конструкции, монтирани в съответната клетка. Машината за пресоване и другите превозни средства не могат да работят на разстояние по-малко от 2,0 м от изброените конструкции.

Д) ЕЖЕДНЕВНО, МЕЖДИННО ПОКРИТИЕ И ВРЕМЕННО ПОКРИТИЕ

*Ежедневно запръстяване (покритие):*

В края на всеки работен ден отпадъците се покриват с почва или други подходящи инертни или промокаеми материали (трошени строителни отпадъци или отпадъци от разрушаване), позволяващи свободно дрениране на попадналите в границите на клетката атмосферни води. Полагането на дневното покритие намалява рисковете от възникването на пожари и разпространението на интензивномиришещи вещества, от разпиляването на отпадъци извън клетката в следствие силния вятър, и предотвратява достъпа на преносители на зараза до отпадъците. При започване на работа на следващия ден дневното покритие се отстранява, доколкото това е възможно, с цел последващото му използване.

Дебелината на дневното покритие е най-малко 10-15 см. Почвите с ниска промокаемост не се прилагат като материал за дневно покритие на отпадъците тъй като биха могли да намалят скоростта на просмукването на инфилтрата през тялото на депото.

*Междинно покритие:*

Междинното покритие се използва, когато има вероятност запълнените повърхности да бъдат оставени в продължение на седмици или месеци преди да бъдат депонирани допълнителни пластове отпадъци. Покритието съществено намалява проникването на дъждовни води, като успоредно с това намалява рисковете от разпиляване на отпадъците в следствие на силен вятър. Материалите за междинното покритие са еднакви с тези, използвани за дневно покритие.

Дебелината на междинното покритие е 30-50 см. Площта, покрита от междинното покритие, се инспектирана редовно и като минимум, след всяка силна дъждовна буря с цел да бъдат установени и отстранени каквито и да било дефекти в покритието, възникнали в резултат на ерозията.

При възстановяване на работата в района, подлежащ на междинно покритие, междинното покритие ще бъде, доколкото това е възможно, отстранявано за последващо използване.

*Временно покритие:*

Използването на временно покритие намалява площта на незапръстените депонирани отпадъци, като по този начин се намалява разпространението на неприятни миризми и разпиляването на отпадъци извън границите на клетката. Временното покритие се използва когато има вероятност съответния участък от клетката да не се експлоатира за по-продължително време. В допълнение, временното покритие се използва за покриване на отпадъците за периода от време между достигане на окончателната височина на запълване и полагането на окончателната система за повърхностно покритие.

Материалите, използвани за временното покритие, са със сходни характеристики на тези, използвани при временно и междинно покритие, като не могат да се използват водонепропускливи почви.

Дебелината на временното покритие е около 50 см или повече. В участъците, в които се възстановяват операциите по запълване с отпадъци на по-късен етап и преди полагането на окончателната система за повърхностно покритие, временното покритие се отстранява и се използва за същите нужди на по-късен етап.

Временното покритие редовно се наблюдава с цел установяване и отстраняване на дефекти в покритието, възникнали в резултат на ерозия или други процеси.

 Е. ИЗГРАЖДАНЕ НА ГАЗООТВЕЖДАЩА СИСТЕМА

 Газоотвеждащата система се състои от следните елементи: газов дренаж, вертикални газоовеждащи кладенци, контролни шахти и газоотвеждащи тръби.

Успоредно с депонирането на отпадъци в клетките за неопасни отпадъци се изграждат вертикални газоотвеждащи кладенци с размери между 80 и 100 см в диаметър. Газоотвеждащите кладенци се изграждат за да отвеждат сметищния газ от тялото на депото. Изграждането на газоотвеждащите кладенци започва след първия работен хоризонт.

Изпълнителят на поръчката да проведе обучение за работа с инсталация за изгаряне на биогаз преди въвеждането й в експлоатация. Обучението е за сметка на изпълнителя.

**Технология на депониране**

Депонирането се извършва на тънки пластове, като на всеки 1,8 м отпадъци се извършва запръстяване с инертни материали и/или земни маси.

Депонирането на отпадъците започва от най-ниската част на клетките, като достъпът до нея се осигурява чрез постепенно изграждане на рампи посредством насипване на строителни отпадъци и/или др.подходящи материали.

Оформянето на откосите, изграждането на вертикалните газоотвеждащи кладенци и системата за повърхностно запечатване на клетките за неопасни отпадъци се извършва в съответствие с работен проект за рекултивация на съответната клетка.

**4. ТЕХНИЧЕСКИ СРЕДСТВА НЕОБХОДИМИ ЗА ИЗПЪЛНЕНИЕ НА ПОРЪЧКАТА.**

Дейностите по експлоатация на депото (разриване, уплътняване, запръстяване, оросяване и др.) се извършват със следните машини, собственост на Община Русе:

* булдозер;
* компактор – шиповиден вибрационен валяк;
* челен товарач;
* товарен автомобил тип “Мадара” – 2 бр.;
* лекотоварен автомобил “Форд”;
* комбиниран авто-багер.

Ремонтът на предоставената техника се поема от оператора, за негова сметка.

Застраховките на пътно-строителните машини и транспортните средства са за сметка на изпълнителя.

При установена повреда или прекратяване на експлоатацията на някои от горецитираните машини, участникът следва да разполага със собствена техника за изпълнение на задълженията му и за правилната експлоатация на депото.

**5. МОНИТОРИНГ И ДОКЛАДВАНЕ**

На територията на депото има въведена СУОС съобразно условията на КР № 181-Н1/2010.

**Изпълнителят на поръчката следва да извършва мониторинг на всички клетки, които подлежат на такъв (клетка 1 и клетка 2) за своя сметка**, от името на Община Русе, съобразно условията на КР № 181-Н1/2010 и неговите изменения / допълнения. Преди сключването на договор с акредитирана лаборатория оператора представя в Община Русе Годишен план за мониторинг, който се съгласува от общинска администрация.

Изпълнителя на поръчката трябва да разполага със собствена контролно-измервателна апаратура за измерване на концентрациите на метан (CH4), въглероден диоксид (CO2), въглероден оксид (O2), водород (Н2) и сероводород (H2S). Средствата за измерване следва да са с необходимия обхват на измерване, подходящ за сметищни газове от депа за отпадъци.

За неизпълнение на условията в комплексното разрешително при експлоатация на инсталацията възложителя налага санкции на изпълнителя.

Изпълнителят ще обезщети възложителя за всички вреди, причинени на възложителя, във връзка с неспазване условията в КР.

Операторът следва ежегодно да изготвя и представя в Община Русе в срок до минимум един месец преди законовия срок за предоставяне на същия в РИОСВ Русе и или ИАОС. Годишен доклад за изпълнение на дейностите, за които е предоставено комплексното разрешително (ГДОС). ГДОС се представя на хартиен и електронен носител в Община Русе.

Изпълнителят на поръчката да документира и съхранява на площадката информация за всички вещества и техните количества, свързани с прилагането на Европейски регистър за изпускането и преноса на замърсителите (EРИПЗ).

Операторът следва да води изискващата се съгласно Наредба № 1/2014 г. отчетност. Ежегодно в срок до 20.02. операторът внася в Община Русе годишни отчети.

Изпълнителят на поръчката да документира и съхранява данните от наблюдението на показателите и резултатите от оценката на съответствието с изискванията на условията в комплексното разрешително.

Изпълнителя на поръчката да прилага Система за управление на околната среда, като изготвя всички инструкции в съответствие с условията на Комплексно разрешително и да ги предоставя на възложителя за съгласуване. Системата за управление на околната среда се актуализира при актуализация или изменение на издаденото комплексно разрешително или след издаването на ново такова.

Изпълнителят изготвя всички необходими планове, програми, годишни доклади и др. документи, регламентирани от националното законодателство от името на Община Русе. Същите се съгласуват от общинска администрация Русе.

Изпълнителя на поръчката трябва да извършва поддръжка на всички сгради, съоръжения и елементи на територията на площадката и да следи за техническото им състояние. При констатиране на проблеми в техническото състояние на сградите, съоръженията и др. на територията на депото изпълнителя незабавно уведомява Възложителя и предприема действия за отстраняване на повредите, за собствена сметка.

Изпълнителят на поръчката представя до 10 число на месеца официална справка в Община Русе за предходния месец, в която се посочва:

* количеството консумирана вода за производствени нужди;
* количеството консумирана електроенергия;
* количеството на употребените спомагателни материали и горива;
* количеството на отпадъците, третирани на територията на площадката.

По подразбиране в отговорностите на изпълнителя на поръчката се включват всички дейности, описани в *Наредба № 6/27.08.2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци (*обн., ДВ, бр. 80 от 13.09.2013 г., в сила от 13.09.2013 г*.),* на МОСВ, както и задълженията на оператора посочени в условията на Комплексното разрешително.

Изпълнителят на поръчката следва да се съобразява с бъдещите промени на нормативната уредба в областта на управлението на отпадъците като извършва необходимите съгласувателни дейности с компетентните органи, при необходимост.

**6. ОТПАДЪЦИ, КОИТО МОГАТ ДА СЕ ПРИЕМАТ НА ТЕРИТОРИЯТА НА ПЛОЩАДКАТА**

Операторът приема на територията на площадката само отпадъци, позволени за приемане на територията на площадката. Кодовете на отпадъците съгласно Наредба № 2/2014 г. за класификация на отпадъци, позволени за приемане с цел обезвреждането им са посочени в условията на КР. Количеството на отпадъците, които се обезвреждат на територията на площадката не могат да надвишават количествата, определени с условията на КР.

Не се допуска депонирането на:

1. течни отпадъци;

2. отпадъци, определени с наредбата по чл. 3 ЗУО като експлозивни, корозивни, оксидиращи, леснозапалими или запалими;

3. болнични и други клинични отпадъци от хуманното и ветеринарното здравеопазване и/или свързана с тях изследователска дейност, които с наредбата по чл. 3 ЗУО са класифицирани като инфекциозни;

4. излезли от употреба гуми, с изключение на велосипедни гуми и гуми с външен диаметър над 1400 мм, в т.ч.:

а) цели гуми - без тези, които се влагат като материал в строителството на депа;

б) нарязани гуми;

5. отпадъци, които не удовлетворяват критериите за приемане на отпадъци на депа съгласно приложение № 1 на *Наредба № 6/27.08.2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци (*обн., ДВ, бр. 80 от 13.09.2013 г., в сила от 13.09.2013 г*.),*

**ОСНОВНО ХАРАКТЕРИЗИРАНЕ НА ОТПАДЪЦИТЕ.**

По време на първата доставка оператора трябва да разполага с информация от основното охарактеризиране на отпадъците в съответствие с т.1.1., Раздел 1, Част І на Приложение № 1 от *Наредба № 6/27.08.2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци (*обн., ДВ, бр. 80 от 13.09.2013 г., в сила от 13.09.2013 г*.).*

Операторът на депото най-малко веднъж годишно извършва изпитване за установяване на съответствието на основното охарактеризиране, което се съсредоточава върху ключовите параметри, установени при основното охарактеризиране на отпадъците и поведението им при излужване съгласно част I, раздел 1, т. 1.2 на приложение № 1 от *Наредба № 6/27.08.2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци (*обн., ДВ, бр. 80 от 13.09.2013 г., в сила от 13.09.2013 г*.).*

Вземането на проби и изпитването на отпадъците да се извършват в съответствие с изискванията на част I, раздел 3 на приложение № 1 от *Наредба № 6/27.08.2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци (*обн., ДВ, бр. 80 от 13.09.2013 г., в сила от 13.09.2013 г., *Заповед №988/29.12.2006г.* на министъра на околната среда и водите относно методи за основно охарактеризиране на отпадъци и за изпитване и установяване на съответствието и опростени процедури за изпитване на отпадъци и изискванията за проверка на място, включително методи за бързо изпитване на отпадъци и *Заповед № РД-989/29.12.2006г*. на министъра на околната среда и водите относно критерии за приемане на монолитни отпадъци на съответните класове депа за отпадъци.

**7. СЪОРЪЖЕНИЯ НА ПЛОЩАДКАТА И ОЧАКВАНИ МЕРОПРИЯТИЯ ПО ТЕХНИЧЕСКИЯ ИМ ПРЕГЛЕД И ОБСЛУЖВАНЕ:**

* *Клетки за депониране на неопасни отпадъци* – състояние на откосите на отпадъците, наличие на свличания на отпадъците;
* *Пречиствателна станция за отпадъчни води* – състояние на пречиствателните съоръжения, периодично почистване и техническо обслужване на съоръженията, третиране на инфилтрата по определена технологична схема, осигуряваща пречистването на отпадъчните води до показатели, приемливи за заустване на водите и посочени в КР;
* *Дренажна система* – почистване;
* *Водопроводна и канализационна мрежи* – периодични проверки и техническо обслужване;
* *Газоотвеждаща система и инсталация за изгаряне на биогаз (след въвеждането й в експлоатация)* – изграждане на вертикални газоотвеждащи кладенци, следене на параметрите на газоизгарящата инсталация – съобразно наръчник за експлоатация;
* *Обслужващи пътища* – почистване и състояние на настилките;
* *Охранителни канавки* – състояние на облицовката, наличие на наноси и затлачвания, почистване;
* *Техническа рекултивация* – следене и документиране на слягания по повърхността;
* *Биологична рекултивация* – окосяване, поливане;
* *Монолитни сгради (Административно-битова сграда, Гараж и ремонтна работилница, ПСОВ и др.)* – състояние на конструкцията и всички инсталации, настилки и облицовки, състояние на ППС;
* *Елетронна везна* – калибриране, стабилност на отчитане, състояние на платформата;
* *Вход с бариера* – техническо състояние;
* *Паркинг* – състояние на настилката;
* *Площадка за измиване на контейнерите и площадка за измиване на сметовозните автомобили* – състояние на бетона, наличие на деформации и пукнатини;
* *Каломаслоуловител* – наличие на деформации и пукнатини, периодично почистване и отстраняване на отпадъците;
* *Лесозащитен пояс* – недопускане замърсявания с отпадъци, поддържане на дървесната и храстовата растителност;
* *Ограда* – почистване, проверка за нарушаване целостта на оградата, липсващи елементи и т.н.;

Периодичността на извършване на технически прегледи по отделните конструкции и елементи на строежа (проверка на водоснабдителната и канализационна мрежи, тръбопроводи и оборудване, ПСОВ и т.н.) е не по-малка от съответната определена с въведената СУОС съгласно КР № 181-Н1/2010.

Проверките (първоначални и последващи) на средства за измерване (електронна везна, водомер, електромер, фотометър, дебитомер за пречистена вода и др.) се извършват от Българския институт по метрология или от лица, оправомощени от председателя на Държавната агенция за метрологичен и технически надзор при спазване изискванията на Закона за измерванията и подзаконовите му нормативни актове, за сметка на изпълнителя на поръчката.

 **8. ИЗИСКВАНИЯ ЗА КАЧЕСТВО**

 Изпълнителят на поръчката спазва нормативните изисквания на Закон за управление на отпадъците и подзаконовите му нормативни актове, както и условията на Комплексното разрешение и/или измененията (актуализациите) му.

Изпълнителят на поръчката предприема мерки за ограничаване на опасностите и уврежданията, причинени от:

* емисии на миризми и прах;
* разнасяни от вятъра отпадъци;
* източници на шум и от транспорта на територията на депата;
* птици, вредители и насекоми;
* образуване на аерозоли;
* запалване на отпадъци.

Изпълнителят на поръчката поддържа обходните пътища в добро хигиенно състояние, както и тревните площи – косене, грапене, оборки и др.

При замърсяване или увреждане на компонентите на околната среда над допустимите норми, установени при изпълнение на условията в КР, изпълнителя на поръчката информира своевременно компетентните органи и изпълнява за своя сметка техните предписания за отстраняване на отрицателните последици от замърсяването или увреждането на компонентите на околната среда над допустимите норми.

**9. ЗАПЛАЩАНЕ**

Заплащането се извършва в лева на тон третиран отпадък. Операторът изготвя отделна калкулация за:

* - депониране на битови и производствени отпадъци (операция D5 – обезвреждане на отпадъци в специално проектирани клетки за неопасни отпадъци), които нямат опасни свойства;
* - депониране на строителни отпадъци (операция D5 – обезвреждане на отпадъци в специално проектирани клетки за инертни отпадъци);
* - депониране на опасни азбестосъдържащи отпадъци (съобразно условията на КР №181-Н1/2010), в клетки за неопасни отпадъци;
* - депониране на опасни отпадъци (операция D5 – обезвреждане на отпадъци в специално проектирани клетки за опасни отпадъци);
* - операция по обезвреждане, обозначена с код D15 – за стоманобетонови контейнери с обезвредени в тях пестициди;
* - операция по оползотворяване, обозначена с код R13.

Заплащането на количеството обезвреден на територията на депото битов отпадък, образуван от населението на общините Русе, Ветово, Иваново, Сливо поле и Тутракан ще се извършва в края на всеки месец въз основа на представени актове и подписване на фактури от упълномощени от съответната община лица.

Цената за депониране на тон отпадък, постъпил в регионално депо - Русе, е еднаква за всички членове на регионалното сдружение, а именно общините Русе, Ветово, Иваново, Сливо поле и Тутракан.

 Изпълнителят на поръчката се задължава да събира таксите, регламентирани по чл.60 и 64 от ЗУО по своя банкова сметка от всички лица, които са ползвали услугите по обезвреждане на отпадъци на Регионално депо-Русе. Събраните средства за съответния месец се превеждат по посочена от Община Русе банкова сметка до 8 число на следващия месец. Община Русе допълнително ще уведоми изпълнителя начина на изчисляване на таксите и за реда за тяхното отчитане.

Заплащането на консумираната вода за питейно-битови цели, консумирана електроенергия, спомагателни материали, горива и др. е за сметка на изпълнителя на поръчката.